"A harag útja" előkészületei már 1997-ben megkezdődtek, a forgatást 2001-ben és 2003-ban is elkezdték volna, de mindkétszer el kellett halasztani, előbb a szeptember 11-i támadások, utóbb az iraki háború miatt. Bár eredetileg ismét Mel Gibson alakította volna Max szerepét, de végül otthagyta a projektet. Miller 2007-ben tért vissza a projekthez (addig a "Táncoló talpak"on dolgozott). Egy rövid ideig azt fontolgatta, hogy számítógép-animációs filmként készíti el a negyedik részt, ám végül az élőszereplős változat mellett döntött. Miller 2009-ben jelentette be, hogy 2011 elején tervezi elkezdeni forgatni a filmet. Hardyt 2010 júniusában választották ki Max szerepére, míg a gyártás novemberben kezdődött volna. Végül a forgatás több csúszás után 2012 júliusában kezdődött és decemberben ért véget, bár pótforgatásokat tartottak még 2013 novemberében is.